На МТФ “Слабада” КУП “Докшыцкі” стаяў шум матора ад работы даільнай устаноўкі: дзве даяркі ў размераным рытме вялі абедзенную дойку. Разам з імі была і Ларыса Мікалаеўна Фядзюшына, якая працуе каля двух гадоў галоўным заатэхнікам на прадпрыемстве. На гэтай ферме яе можна сустрэць дастаткова часта, бо яна паставіла перад сабой і, канечне ж, калектывам жывёлаводаў задачу: сфарміраваць статак кароў і рэалізоўваць атрыманае ад іх малако класам экстра. Справа ў тым, што яшчэ напачатку 2012 года адгэтуль прадавалі малако найвышэйшым гатункам. А ў апошні час у арганізме жывёлы выявілі больш саматычных клетак, чым патрабуе стандарт, урэшце, і статак папоўніўся аналагічнымі пяршачкамі. Таму і рэалізоўвалася малако толькі вышэйшым гатункам. Але, што для некаторых добра, для докшыцкіх жывёлаводаў выклікае вялікае незадавальненне.